PLANI I KONSULTIMIT

1. Emri i ligjit/politikës të propozuar: Projektligji “Për mbrojtjen e personave që angazhohen në pjesëmarrjen publike nga paditë haptazi të pabazuara ose procedurat gjyqësore abuzive (SLAPP)”.
2. Audienca e synuar, lloji i konsultimeve (paraprake/k. për projektligjet), metodat e konsultimit, kanali i komunikimit për shkëmbimin e informacionit.
	Audienca e synuar (p.sh. dhomat e tregtisë, OJQ-të për të rinjtë, etj.)
	Lloji i konsultimeve: 
konsultime paraprake,
konsultime për projekt-ligjet
	Metodat e konsultimit (e-konsultimi, takimet publike, seminare, sondazhe etj.)
	Kanali i komunikimit për shkëmbimin e informacionit dhe ftesave (email, rrjetet sociale, etj.)

	Personat fizikë dhe juridikë që angazhohen në pjesëmarrjen publike, veçanërisht gazetarët, redaktorët, botuesit, subjektet mediatike, organizatat e shoqërisë civile, mbrojtësit e të drejtave të njeriut, aktivistët, studiuesit, akademikët, organizatat sindikale dhe persona të tjerë që kontribuojnë në debatin për çështje me interes publik.

Institucionet dhe aktorët e interesuar: gjykatat, Këshilli i Lartë Gjyqësor, Shkolla e Magjistraturës, Autoriteti i Mediave Audiovizve Dhoma Kombëtare e Avokatisë dhe dhomat vendore të avokatisë, avokatët, organizatat e gazetarëve dhe të medias, organizatat jofitimprurëse, si dhe publiku i gjerë.
	Konsultim publik për projektligjin.
	E-konsultimi: në portalin “Regjistri Elektronik për Njoftimet dhe Konsultimet Publike”.


	Elektronikisht: RENJK dhe e-mail.

Komentet mund të përcillen nëpërmjet portalit të konsultimit publik, në adresat elektronike të punonjësve të Ministrisë së Drejtësisë të angazhuar me hartimin e projektaktit, si dhe në adresën elektronike të koordinatorit për konsultimin publik.

Shkresërisht/postë: në adresën zyrtare të Ministrisë së Drejtësisë.



3. Afati kohor i aktiviteteve të konsultimit (nga fillimi deri në raportim)
	Lista e të gjitha aktiviteteve të parashikuara të konsultimit me datën e përafërt të zbatimit.
Publikimi i paketës ligjore anti-SLAPP në Regjistrin Elektronik për Njoftimet dhe Konsultimet Publike (RENJK) për 20 ditë pune, duke filluar nga data e publikimit. Gjatë kësaj periudhe mblidhen komentet dhe propozimet; në përfundim bëhet shqyrtimi dhe përmbledhja e tyre.



4. Burimet e nevojshme
	Përshkruani nr. e stafit të nevojshëm, mjetet financiare dhe teknike të nevojshme etj.
Burimet e nevojshme njerëzore përfshijnë:
· Koordinatorin për Konsultimin Publik në Ministrinë e Drejtësisë, për përgatitjen e planit të konsultimit, publikimin e dokumenteve në RENJK dhe monitorimin e procesit;
· 2 nëpunës nga Drejtoria e Përgjithshme e Kodifikimit dhe Harmonizimit të Legjislacionit, për shqyrtimin e komenteve dhe përgatitjen e materialeve pas konsultimit si dhe për kontributin teknik mbi garancitë procedurale anti-SLAPP dhe bashkërendimin e shqyrtimit të komenteve.
Nuk parashikohet të ketë kosto të tjera financiare apo logjistike.



5. Mbledhja e përgjigjeve
	Përshkruani mënyrën se si mendoni që të mblidhni përgjigjet.
Kontributet në kuadër të procesit të konsultimit dhe përmirësimit të përmbajtjes së projektligjit do të përcillen:
· nga institucionet e interesuara nëpërmjet postës elektronike të punonjësve të Ministrisë së Drejtësisë të cilët janë të angazhuar me hartimin e projektaktit;
· me anë të regjistrit elektronik në adresën http://www.konsultimipublik.gov.al;
· në adresën postare të Ministrisë së Drejtësisë “Bulevardi “Zogu I-rë”, Tiranë; si dhe
· në adresën e emailit të koordinatorit për konsultimin publik Greis.Como@drejtesia.gov.al.



